Ingvar Helle

Ingvar Lars Helle (født 12. april 1933 i Larvik, død 14. mai 2003 i Stavanger) var en norsk politiker, advokat og næringslivstopp.

Han ble født i Larvik, men flyttet som 14-åring til Rogaland, til daværende Hetland kommune, hvor faren var skoleinspektør. Helle tok examen artium ved Kongsgård skole i Stavanger i 1952."Et album om Kongsgård 1824 - 1974", 1975  s.17.Han var utdannet siviløkonom fra Norges Handelshøyskole i Bergen fra 1958, og senere avla han juridisk embedseksamen ved Universitetet i Oslo i 1992. Han hadde en rekke studieopphold i utlandet.

Helle var lektor ved Stavanger Handelsgymnasium og rektor ved Ledaal videregående skole (1967-1980), personalsjef i oljeboringsselskapet Loffland Brothers North Sea Inc. (1980-1982) og direktør og spesialrådgiver i Statoil. Fra 1997 til sin død var han advokat i firmaet Helle, Torall, Berven og Brygfjeld, der han engasjerte seg spesielt i erstatningssaker for oljearbeidere i Nordsjøen.

Helle var innvalgt på Stortinget fra Rogaland 1969–1973, og representerte Det Nye Folkepartiet (DNF) etter bruddet på Venstres landsmøte i 1972. Han var formann i DNF 1978–1980, og kom tilbake til Venstre ved gjenforeningen i 1988. Helle var medlem av Stavanger bystyre for Venstre 1965–1971 og av Rogaland fylkesting 1967–1971, og var DNFs gruppeleder på fylkestinget 1979–1983. Helle var æresmedlem av Rogaland Venstre fra 1995.

Helle hadde tre sønner sammen med konen Ellen Synnøve. 

Ingvar Helle var bror til professor Knut Helle.

 Referanser 

 Eksterne lenker 

  Minnetale over tidligere stortingsrepresentant Ingvar Lars Helle

Kategori:Stortingsrepresentanter fra Venstre
Kategori:Stortingsrepresentanter fra DLF
Kategori:Stortingsrepresentanter for Rogaland
Kategori:Stortingsrepresentanter 1969–1973
Kategori:Lokalpolitikere i Stavanger
Kategori:Venstre-politikere i Rogaland
Kategori:Ledere i Det Liberale Folkepartiet (1972–1988)
Kategori:Norske skoleledere
Kategori:Norske advokater
Kategori:Norske siviløkonomer fra NHH
Kategori:Personer tilknyttet Statoil
Kategori:Personer fra Larvik kommune